Knut Swane

Knut Swane (født 7. mars 1951 i Risør) er en norsk maler. Han er mest kjent for sin nyekspresjonistiske kunst fra åttitallet, med akrylbilder malt i enkel stil med sterke farger og med elementer fra amerikansk popkunst og graffiti.Gunvald Opstad: Sørlandet og malerne, Aschehoug forlag,  s. 228 og 229 I Norge deltok han to ganger på Høstutstillingen (1974 og 1978).«Knut Swane» i Norsk kunstnerleksikon (besøkt 22. april 2015)

På åttitallet var nyekspresjonismen en toneangivende retning innenfor kunsten, og Swane er blitt beskrevet som den fremste blant nyekspresjonistene i Sverige.Cathrine Hellesøy: «Swanes metode» i Aftenposten, 22. mai 2009, s. 12 Han har bakgrunn fra Kunstakademiet i Stockholm (1977–1981), og etter endt utdanning bosatte han seg i Sverige. Kunsten hans ble svært godt mottatt av publikum, som elsket det naivistiske og enkle formspråket.Om Knut Swane på galleri maps hjemmesider  (besøkt 22. april 2015) Bildene solgte godt og verkene hans ble innkjøpt av blant annet Svensk Kulturråd, Museet for Moderna Konst i Stockholm samt Malmö museum. Han hadde også separatutstillinger i Stockholm, Amsterdam og New York.

I 1983 forlot han Stockholm og bosatte seg i New York. I denne perioden hadde han utstillinger i Oslo, Trondheim, Stockholm, Paris, Amsterdam og New York. Under dette toårige oppholdet, hadde han blant annet en separatutstilling i Eastman-Wahmendorf Gallery i New York. I 1985 flyttet han tilbake til Norge, og underviste noen år på Vestlandets Kunstakademi. Å komme tilbake til Norge beskrev han slik i 1989:

Senere flyttet Knut Swane til Oslo, og gjennom nittitallet hadde han jevnlige utstillinger i norske byer. De senere år har han vært engasjert i ulike kunstoppdrag, blant annet under Hilmarfestivalen i Steinkjer i 2012 der han deltok under sitt motto Alt kan males. Å dekorere hverdagsting med maling, har vært et av hans varemerker i mange år.Guri Hjulstad: «Fra folkelig dekor til lyd» av kunst i Trønder-Avisa, 10. november 2012, s. 18 Det var også tilfellet under et prosjekt i Risør i 2011, der oppdraget var å dekorere benkene på torget i Risør, og på et av Risørs bysymboler, «Risørflekken».Steinar Ryvind: «Risørkunstner tilbyr seg å male byens benker» i Aust Agder Blad, 24. mai 2011

I en artikkel i Bergens Tidende reflekteres det over kunsten, slik den artet seg på 1980-tallet.Erlend Høyersten/Hans-Jakob Brun: «Trekker linjene fra 80-tallet» i Bergens Tidende, 21. mars 2010 I Bergen kunstmuseum ble det i mars 2010 vist malerier fra denne tidsepoken, deriblant kunst av Knut Swane. Kunsthistoriker Hans-Jakob Brun uttalte følgende om åttitallskunsten:

 Fotnoter 

 Referanser 

Kategori:Norske billedkunstnere
Kategori:Personer fra Risør kommune